Lumpėnai
Lumpėnai – kaimas Pagėgių savivaldybėje, 11 km į pietryčius nuo Pagėgių, prie kelio  141  Kaunas–Jurbarkas–Šilutė–Klaipėda , kairiajame Lumpės krante, į rytus nuo Bardinų miško. Seniūnijos ir seniūnaitijos centras. Gyventojai verčiasi žemės ūkio veikla: gyvulininkyste ir augalininkyste. ŽŪK „Lumpėnų Rambynas“ dirba per 30 žmonių, dar bent 10 ūkininkų dirba individualiai. Prie Nemuno, 2 km piečiau kaimo, stūkso Rambyno kalnas.